Recuperació CDDB

## Recuperació CDDB

McBride, Mike `<no mail>`

Singer, Jonathan `<jsinger@leeta.net>`

White, David `<a9403784@unet.univie.ac.at>`

Desenvolupador: Bernd Johannes Wuebben
Desenvolupador: Dirk Forsterling
Desenvolupador: Dirk Foersterling
Revisor: Lauri Watts
Traductor: Antoni Bella
revisió KDE
4.12 (5 de desembre de 2013)

Dret de reproducció © 2000, 2004 J Singer

Dret de reproducció © 2005-2006 McBride, Mike

## Recuperació CDDB

El mòdul Recuperació CDDB està dividit en les pestanyes Cerca i Envia.

### La pestanya Cerca

La pestanya Cerca configura les funcions CDDB del KDE.

Podeu seleccionar les opcions Habilita la cerca a MusicBrainz o Habilita la cerca a freedb.

La secció Servidor freedb determina quin lloc de rèplica CDDB utilitzarà el KDE per a obtenir informació de l'àlbum. Podeu introduir un nom de servidor, número de port i protocol utilitzant les quadres de text i llistes desplegables o podeu fer clic al botó Mostra la llista de rèpliques. En fer clic en aquest botó, s'obrirà una finestra nova amb una llista de rèpliques CDDB i les seves ubicacions. Només haureu de seleccionar el servidor que voleu de la llista i fer clic a D'acord.

La secció anomenada Ubicacions de la memòria cau us permet determinar si la informació de CDDB es desa a l'ordinador. Per a afegir una carpeta, introduïu la ubicació d'aquesta en el quadre de text a la part superior de la secció i feu clic a Afegeix. També podeu seleccionar una carpeta fent clic en la carpeta blava a la dreta del quadre de text. Per a eliminar una carpeta, feu clic al nom d'aquesta amb el botó esquerre del ratolí i feu clic a Elimina. En podeu canviar l'ordre de cerca fent clic al nom de la carpeta i en els botons Mou amunt i Mou avall.

El botó Ajuda obre la pàgina d'ajuda d'aquest contingut. El botó Omissió restableix els valors predeterminats de totes les entrades en aquest diàleg; D'acord desa la configuració actual i surt; Aplica desa la configuració actual sense sortir.

### La pestanya Envia

La pestanya Envia configura la connexió al servidor de correu per a enviar entrades noves a CDDB. Això és pràctic si no teniu el vostre sistema configurat com servidor.

Si teniu intenció d'enviar una entrada a CDDB, introduïu la vostra adreça de correu electrònic en el primer quadre de text.

Podeu introduir un nom de servidor o un número de port en el quadre de text. Si voleu enviar aquesta informació als servidors internacionals, no necessitareu canviar res.

L'editor de la base de dades de CD
L'editor de la base de dades de CD

## L'editor de la base de dades de CD

L'editor de la base de dades de CD us permet modificar, descarregar, desar, anotar i enviar entrades de tipus CDDB (Compact Disc Data Base).

Si existeix una entrada en l'arbre local de la CDDB (vegeu la subsecció sobre CDDB en el capítol Configuració) per al CD que es troba a la unitat de CD-ROM, o si el disc s'ha trobat a la freedb, veureu el nom de l'artista i el títol del CD en els camps Artista: i Títol, i una llista de les pistes amb els títols de les cançons en la casella de selecció Pistes. En cas contrari, veureu una llista de les pistes i la durada sense els títols.

Podeu realitzar una anotació per al disc sencer amb el camp Comentari sota el camp Títol, o per a la pista seleccionada en la casella de selecció Pistes amb el botó adjunt Comentari. Si seleccioneu una pista en la casella de selecció Pistes, el títol, si existeix, apareixerà en el camp Títol situat a sota. En el camp podeu escriure un títol per a la cançó, o editar l'entrada segons el que vulgueu. Premeu la tecla Retorn en el vostre teclat i el text apareixerà en la línia adequada de la casella de selecció.

Una vegada indicat el títol a totes les pistes i omplerts els camps Artista i Títol, podeu prémer el botó Envia per a enviar les vostres per correu electrònic a la freedb.

Se us demanarà que seleccioneu una categoria per a l'enviament. La secció ID del disc mostra el codi ID de 32 bits utilitzat per freedb per a identificar un disc compacte. Per sobre del codi d'identificació es troba la categoria de l'entrada freedb. Aquestes categories es corresponen amb l'arbre de les subcarpetes de la carpeta seleccionada a la Carpeta base freedb: a la pàgina de CDDB de la finestra de configuració.

La Durada: mostra el temps de reproducció total del CD.

Premeu el botó Obtén informació per a descarregar les dades de la CDDB. Premeu el botó D'acord per a desar localment els canvis. El botó Cancel·la tanca l'editor de la base de dades de CD sense desar els canvis.

Suport de CDDB
Suport de CDDB

## Suport de CDDB

freedb és una base de dades de xarxa distribuïda accessible a través d'Internet que conté informació sobre la majoria dels CD d'àudio en circulació. Si teniu accés a Internet, probablement mai heu introduït manualment la informació de les pistes dels vostres CD si ho teniu correctament configurat. Veure la secció La pàgina CDDB per a obtenir instruccions detallades sobre com configurar aquest servei, i la secció L'editor de la base de dades de CD per a obtenir instruccions sobre com editar les entrades CDDB.

La utilització de la CDDB és gratuïta. S'anima als usuaris a què enviïn entrades noves a la base de dades.

Quan prepareu entrades per a la CDDB, si us plau, tingueu en consideració els punts següents:

- Utilitzeu caràcters llatins «estàndard». Alguns caràcters especials estan suportats, però no s'acceptaran les entrades que els utilitzin, per exemple, caràcters de l'alfabet grec o ciríl·lic.

- Utilitzeu un únic caràcter / en el camp Artista / Títol del disc en l'editor de la base de dades de CD.

  En el cas dels CD de música clàssica, és una pràctica comuna posar el nom del compositor en la secció Artista (abans de la barra) i el nom de l'intèrpret en la secció Títol (després de la barra).

- Si envieu una entrada que ja existeix a la base de dades, qualsevol informació extra que introduïu pot ser afegida a la ja existent.

Per omissió, les categories CDDB estàndards estan instal·lades en `$HOME/.cddb`. Podeu crear subcarpetes de categoria com vulgueu. Tanmateix, en pujar, només es mostraran les categories CDDB oficials. El valor per omissió és l'adreça de publicació (`(gnudb-submit AT gnudb.org)`). Per a més informació sobre gnudb visiteu la pàgina web de gnudb.

L'entrada CDDB local per a un CD en particular es desa en el fitxer ``nom categoria`/`ID del disc`` a la carpeta base CDDB. Aquests fitxers es poden editar amb qualsevol editor de text.